title: Odluka Vijeća (EU) 2015/627 od 20. travnja 2015. o stajalištu koje u ime Europske unije treba zauzeti na sedmom zasjedanju Konferencije stranaka Stockholmske konvencije o postojanim organskim onečišćujućim tvarima u pogledu prijedloga za izmjene priloga A, B i C

text:
               22.4.2015

               HR

               Službeni list Europske unije

               L 103/8

         ODLUKA VIJEĆA (EU) 2015/627
   od 20. travnja 2015.
   o stajalištu koje u ime Europske unije treba zauzeti na sedmom zasjedanju Konferencije stranaka Stockholmske konvencije o postojanim organskim onečišćujućim tvarima u pogledu prijedloga za izmjene priloga A, B i C
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Stockholmska konvencija o postojanim organskim onečišćujućim tvarima („Konvencija”) odobrena je u ime Europske zajednice 14. listopada 2004. Odlukom Vijeća 2006/507/EZ (1).

               (2)

               Unija je uvela obveze Konvencije u zakonodavstvo Unije Uredbom (EZ) br. 850/2004 Europskog parlamenta i Vijeća (2).

               (3)

               Unija snažno naglašava potrebu za postupnim proširenjem priloga A, B i/ili C Konvenciji novim kemikalijama koje ispunjavaju kriterije za postojane organske onečišćujuće tvari, uzimajući u obzir načelo opreza, radi ispunjenja cilja Konvencije i obveze vlada sa Svjetskog sastanka na vrhu o održivom razvoju održanoga u Johannesburgu 2002. kako bi se smanjili štetni učinci kemikalija do 2020.

               (4)

               Na temelju članka 22. Konvencije Konferencija stranaka može donositi odluke o izmjenama priloga A, B i/ili C Konvenciji. Takve odluke stupaju na snagu godinu dana od datuma priopćenja depozitara o izmjeni, uz iznimku onih stranaka Konvencije („stranke”) koje su odlučile da neće sudjelovati.

               (5)

               Nakon primitka prijedloga Unije 2011. u pogledu pentaklorofenola (PCP), Povjerenstvo za razmatranje postojanih organskih onečišćujućih tvari, osnovano na temelju Konvencije, zaključilo je svoj rad na PCP-u. Povjerenstvo za razmatranje postojanih organskih onečišćujućih tvari utvrdilo je da PCP ispunjava kriterije Konvencije za upis u njezin Prilog A. Očekuje se da će Konferencija stranaka na svojem sedmom zasjedanju odlučiti o uvrštenju PCP-a u Prilog A Konvenciji.

               (6)

               Stavljanje na tržište ili uporaba PCP-a zabranjena je na temelju Uredbe (EZ) br. 1907/2006 Europskog parlamenta i Vijeća (3). Stavljanje na tržište i uporaba PCP-a kao sredstva za zaštitu bilja ili biocidnog proizvoda zabranjeni su na temelju uredbi (EZ) br. 1107/2009 (4) i (EU) br. 528/2012 (5) Europskog parlamenta i Vijeća. Budući da se PCP može dalekosežno prenositi kroz okoliš, građanima Unije više bi koristilo globalno postupno ukidanje uporabe te kemikalije nego zabrana samo u Uniji.

               (7)

               Povjerenstvo za razmatranje postojanih organskih onečišćujućih tvari preporučuje upis PCP-a u Prilog A Konvenciji, s posebnim izuzećem za proizvodnju i uporabu PCP-a za stupove i poprečne grede infrastrukturnih vodova. Unija ne treba posebno izuzeće, ali bi trebala prihvatiti izuzeće na sedmom zasjedanju Konferencije stranaka ako je to potrebno da bi se osigurao upis PCP-a.

               (8)

               Nakon primitka prijedloga Unije 2011. u pogledu kloriranih naftalena, Povjerenstvo za razmatranje postojanih organskih onečišćujućih tvari utvrdilo je da poliklorirani naftaleni (PCN) ispunjavaju kriterije Konvencije za upis u njezine priloge A i C. Očekuje se da će Konferencija stranaka na svojem sedmom zasjedanju odlučiti o uvrštenju PCN-a u priloge A i C Konvenciji.

               (9)

               PCN se ne proizvodi u Uniji, ali se može proizvesti nenamjerno, ponajprije izgaranjem (osobito spaljivanjem otpada). Takve su aktivnosti obuhvaćene Direktivom 2010/75/EU Europskog parlamenta i Vijeća (6) te zahtijevaju primjenu određenih mjera za upravljanje emisijama.

               (10)

               Stavljanje na tržište i uporaba PCN-a u Uniji zabranjeni su na temelju Uredbe (EZ) br. 850/2004. Budući da se PCN može dalekosežno prenositi kroz okoliš, građanima Unije više bi koristilo globalno postupno ukidanje uporabe te kemikalije, nego zabrana samo u Uniji.

               (11)

               Nakon primitka prijedloga Unije 2011. u pogledu heksaklorobutadiena (HCBD), povjerenstvo za razmatranje postojanih organskih onečišćujućih tvari utvrdilo je da HCBD ispunjava kriterije Konvencije za upis u njezine priloge A i C. Očekuje se da će Konferencija stranaka na svojem sedmom zasjedanju odlučiti o uvrštenju HCBD-a u priloge A i C Konvenciji.

               (12)

               U Uniji je prestala proizvodnja HCBD-a, ali se on može nenamjerno proizvesti u pojedinim industrijskim aktivnostima. Takve su aktivnosti obuhvaćene Direktivom 2010/75/EU i zahtijevaju primjenu određenih mjera za upravljanje emisijama.

               (13)

               Stavljanje na tržište i uporaba HCBD-a u Uniji zabranjeni su na temelju Uredbe (EZ) br. 850/2004. Budući da se HCBD može dalekosežno prenositi kroz okoliš, građanima Unije više bi koristilo globalno postupno ukidanje uporabe te kemikalije, nego zabrana samo u Uniji.

               (14)

               Perfluorooktan sulfonska kiselina (PFOS) i njezini derivati već su navedeni u Prilogu B Konvenciji, uz niz posebnih izuzeća. Nakon preispitivanja tih izuzeća, Povjerenstvo za razmatranje postojanih organskih onečišćujućih tvari potiče stranke na prestanak uporabe PFOS-a u tepisima, koži i odjeći, tekstilu i tapeciranju, premazima i dodacima za premaze te insekticidima za borbu protiv uvezenih crvenih vatrenih mrava i termita. Povjerenstvo za razmatranje postojanih organskih onečišćujućih tvari također potiče stranke na ograničenje uporabe PFOS-a u tvrdim metalnim prevlakama, što je dopušteno kao „posebno izuzeće”, zadržavanjem uporabe samo u zatvorenim regulacijskim sustavima, što je dopušteno kao „prihvatljiva namjena” na temelju Konvencije. Osim toga, Povjerenstvo za razmatranje postojanih organskih onečišćujućih tvari potiče stranke na prestanak uporabe PFOS-a u mamcima za kukce za borbu protiv mrava rezača iz Atta spp. i Acromymrex spp., što je trenutačno dopušteno kao „prihvatljiva namjena” na temelju Konvencije.

               (15)

               Unija bi trebala poduprijeti brisanje „posebnih izuzeća” i „prihvatljivih namjena” za PFOS i njegove derivate u skladu s prijedlogom Povjerenstva za razmatranje postojanih organskih onečišćujućih tvari, uključujući izuzeće za uporabu kao sredstva za vlaženje u reguliranim sustavima za elektroplatiranje, što je u Uniji provedeno Uredbom (EZ) br. 850/2004, s datumom isteka 26. kolovoza 2015.,

         DONIJELO JE OVU ODLUKU:
   Članak 1.
   1.   Stajalište koje se treba zauzeti u ime Unije na sedmom zasjedanju Konferencije stranaka Stockholmske konvencije o postojanim organskim onečišćujućim tvarima, u skladu s preporukama Povjerenstva za razmatranje postojanih organskih onečišćujućih tvari, jest poduprijeti:

               —

               upis pentaklorofenola (7) (PCP) u Prilog A Konvenciji. Prema potrebi Unija može prihvatiti „posebno izuzeće” za proizvodnju i uporabu PCP-a za stupove i poprečne nosače infrastrukturnih vodova,

               —

               upis polikloriranih naftalena (8) (PCN) u priloge A i C Konvenciji bez izuzeća,

               —

               upis heksaklorobutadiena (HCBD) u priloge A i C Konvenciji bez izuzeća,

               —

               brisanje sljedećih posebnih izuzeća i prihvatljivih namjena iz unosa o perfluorooktan sulfonskoj kiselini (PFOS) i njezinim derivatima u Prilog B Konvenciji: tepisi, koža i odjeća, tekstil i tapeciranje, papir i ambalaža, premazi i dodaci za premaze, guma i plastika, insekticidi za borbu protiv uvezenih crvenih vatrenih mrava i termita, te mamci za insekte za borbu protiv mrava rezača iz Atta spp. i Acromymrex spp.,

               —

               brisanje posebnih izuzeća za PFOS u metalnim prevlakama (tvrde metalne prevlake i dekorativne metalne prevlake), uz iznimku tvrdih metalnih prevlaka samo u zatvorenim regulacijskim sustavima, što je u Konvenciji navedeno kao „prihvatljiva namjena”.

         2.   S obzirom na razvoj događaja na sedmom zasjedanju Konferencije stranaka, može se dogovoriti dorada tog stajališta tijekom usklađivanja na mjestu.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 20. travnja 2015.

            Za Vijeće

            Predsjednik

         J. DŪKLAVS

      (1)  Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

      (2)  Uredba (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i izmjeni Direktive 79/117/EEZ (SL L 158, 30.4.2004., str. 7.).

      (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

      (4)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

      (5)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).

      (6)  Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (SL L 334, 17.12.2010., str. 17.).

      (7)  Pentaklorofenol, njegove soli i esteri.

      (8)  Diklorirani naftaleni, triklorirani naftaleni, tetraklorirani naftaleni, pentaklorirani naftaleni, heksaklorirani naftaleni, heptaklorirani naftaleni i oktaklorirani naftaleni, pojedinačno ili kao sastavni dijelovi kloriranih naftalena.


title: : Odluka Izvršnog odbora od 28. travnja 1999. o časnicima za vezu (SCH-Com-ex(99)7 Rev. 2)

text:
               19/Sv. 009

               HR

               Službeni list Europske unije

               158

         41999D0007

               L 239/411

               SLUŽBENI LIST EUROPSKE UNIJE

               28.04.1999.

         ODLUKA IZVRŠNOG ODBORA
   od 28. travnja 1999.
   o časnicima za vezu
   (SCH-Com-ex(99)7 Rev. 2)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članke 7. i 47. navedene Konvencije,
   vodeći računa o svojoj Izjavi od 16. rujna 1998. (Doc.SCH/Com-ex (98) Decl. 2 Rev.);
   ODLUČIO JE:

               1.

               Ovim se odobrava plan uzajamnog upućivanja časnika za vezu radi savjetovanja i pomoći u izvršavanju sigurnosnih i kontrolnih naloga na vanjskim granicama (Doc. SCH/I-Front (98)170 Rev. 5).

               2.

               Preporučuje se da države članice odmah upute časnike za vezu na mjesta po njihovom izboru, a koja su navedena u popisu u Doc. SCH/I-Front (99)9 Rev. 3, te, po potrebi, u tu svrhu sklope potrebne bilateralne sporazume. Taj indikativni popis nije obvezujući i ažurira se sukladno promijenjenim okolnostima.

      Luxembourg, 28. travnja 1999.

            Predsjedatelj

         C. H. SCHAPPER

   SCH/I-Front (98)170 Rev. 5
   UZAJAMNO UPUĆIVANJE ČASNIKA ZA VEZU RADI SAVJETOVANJA I POMOĆI U IZVRŠAVANJU SIGURNOSNIH I KONTROLNIH NALOGA NA VANJSKIM GRANICAMA
   Na sjednici održanoj 16. rujna 1998. Izvršni odbor je usvojio Izjavu SCH/Com-ex (98) Decl.2 Rev. 2 kojom je naložio Središnjoj skupini da ispita može li savjetovanje i pomoć zaposlenika jedne od ugovornih stranaka prilikom provjera na vanjskim granicama druge ugovorne stranke pomoći pograničnoj sigurnosti.
   Nakon temeljite rasprave o mogućnostima savjetovanja i pomoći časnika za vezu upućenih na vanjske granice koja se održala 28. rujna 1998., Podskupina za granice bez zadrške je odlučila potvrdno.
   Radi ispunjenja preostalog dijela mandata kojeg je dobila od strane Izvršnog odbora, Podskupina ovime dostavlja sljedeći plan o uzajamnom upućivanju časnika za vezu radi savjetovanja i pomoći u izvršavanju sigurnosnih i kontrolnih naloga na vanjskim granicama.
   1.   OPĆENITO
   1.1.   Pravni okvir

   Upućivanje i aktivnosti časnika za vezu uređuje članak 47. stavci 1., 2. i 3. Schengenske konvencije i članak 7. treća rečenica Schengenske konvencije.
   Ove odredbe omogućuju časnicima za vezu da budu trajno ili privremeno upućeni s ciljem unapređenja i ubrzanja suradnje između ugovornih stranaka. To se izričito primjenjuje na uzajamnu pomoć prekograničnih tijela na vanjskim granicama.
   Nadalje, to upućivanje na operativnoj razini će se uvijek temeljiti na bilateralnim sporazumima između država partnera koji mogu, ako je potrebno, biti dopunjeni drugim posebnim dogovorima između mjerodavnih upravnih tijela. Dogovori koji odstupaju od sljedećih pravila mogu stoga biti bilateralno zaključeni između država koje razmjenjuju časnike za vezu. Međutim, zaključci bilateralnih sporazuma ni na koji način ne sprečavaju uzajamno savjetovanje i obavješćivanje.
   1.2.   Područje djelovanja

   Časnici za vezu mogu biti raspoređeni u pogranične policijske izvršne jedinice na morskim i kopnenim granicama i na odgovarajuće zračne luke, kao i u obalnu stražu. Oni savjetuju i pomažu redovnim članovima izvršnih jedinica schengenskih država kod sigurnosnih i kontrolnih mjera na vanjskim schengenskim granicama na njihov zahtjev i u dogovoru s domaćim vlastima, a u skladu s njihovim uputama. Tako postupajući, oni mogu promatrati i skupljati dokaze u vezi s nezakonitim useljavanjem i prekograničnim kriminalom. Oni, međutim, ne bi trebali izvršavati nikakve zadaće u vezi sa suverenošću države. Ovi časnici se moraju rasporediti, u načelu, na granične prijelaze i dijelove granice koje su od osobitog značenja u smislu nezakonitog useljavanja na schengenski prostor.
   Aktivnosti časnika za vezu ne dovode u pitanje suverenost države kojoj se pomaže; njezino domaće pravo i upravni propisi ne bi se trebali dovesti u pitanje izvršavanjem njihovih zadaća.
   Zadaće časnika za vezu navedene dalje u tekstu kao primjer izvršavaju se isključivo u kontekstu pružanja savjeta i potpore tijelima države domaćina nadležnim za poslove granične policije.
   U svakom se slučaju zadaće izvršavaju:

               —

               u skladu s nacionalnim pravom,

               —

               dosljednim poštivanjem određenih odredaba sadržanih u različitim bilateralnim sporazumima koji mogu, ako je potrebno, biti dopunjeni preciznijim dogovorima, i
               i

               —

               u dogovoru s tijelima države domaćina te u skladu s njihovim uputama.

         Te zadaće mogu uključivati:

                  Razmjena informacija

                           —

                           redovno prikupljanje i razmjenu informacija o pojedinačnim slučajevima,

                           —

                           uspostavljanje veza između nadležnih tijela, posebno u skladu s člancima 39. i 46. Schengenske konvencije,

                           —

                           informiranje tijela države domaćina o pitanjima u vezi s ulaskom i izlaskom u odnosu na državu podrijetla upućenih časnika.

                  Savjetovanje i pomoć časnicima države domaćina

                           —

                           savjetovanje i pomoć časnicima države domaćina pri:

                                       —

                                       obavljanju razgovora s putnicima i

                                       —

                                       provjeravanju vjerodostojnosti isprava koje je izdala država porijekla upućenog časnika.

                           —

                           savjetovanje i pomoć časnicima države domaćina u aktivnostima granične policije kao što su:

                                       —

                                       izrada izvješća,

                                       —

                                       uzimanje iskaza,

                                       —

                                       obavljanje razgovora,

                                       —

                                       prikupljanje statističkih podataka.

                           —

                           savjetovanje i pomoć časnicima države domaćina pri:

                                       —

                                       ocjeni dokumentacije o kojoj časnici za vezu posjeduju znanja,

                                       —

                                       planiranju mjera nadzora granice,

                                       —

                                       ocjenjivanju rada granične policije.

                           —

                           savjetovanju i pomoći časnicima države domaćina pri ažuriranju operativnog izvješća,

                           —

                           praćenje časnika države domaćina koji obavljaju zadaću nadzora granica.

         Osim toga, sljedeće zadaće mogu se također izvršavati u zračnim i pomorskim lukama:

               —

               savjetovanje/informiranje tijela o vraćanju od strane države porijekla upućenih časnika imajući u vidu postojeće sporazume o ponovnom prihvatu,

               —

               savjetovanje kontaktnih osoba za putnike ili prijevoznike države porijekla upućenih časnika.

         1.3.   Uvjeti za časnike za vezu

   Časnici koji se upućuju moraju također profesionalno i osobno ispunjavati uvjete za moguće dugotrajno raspoređivanje u inozemstvu. Moraju imati pogranično iskustvo.Po mogućnosti bi trebali imati temeljito znanje jezika države domaćina i svakako svladati radni jezik koji se najčešće koristi na području na koje je raspoređen.
   U načelu, prednost kod upućivanja imaju visokoobrazovani časnici.
   1.4.   Logistika

   Država domaćin pruža državi uputiteljici logističku podršku poštujući suverenost obiju država i sukladno mjerodavnim dvostranim sporazumima.

               —

               Časnicima za vezu se, u mjeri u kojoj lokalni uvjeti omogućavaju, od strane tijela države domaćina dodjeljuje ured ili barem daje mogućnost da dijele ured. Časnik za vezu trebao bi imati mogućnost zajedničkog korištenja svih logističkih sredstava u tijelu države domaćina.

               —

               Smještaj časnika za vezu plaća država uputiteljica. Država domaćin mora pružiti pomoć u traženju smještaja.

               —

               Službena uključenost časnika za vezu u državi domaćinu (veleposlanstvo države uputiteljice ili ministarstvo/tijela države domaćina) utvrđuje se dvostranim sporazumima.

               —

               Zdravstvena skrb:

                           —

                           Država uputiteljica osigurava da je časniku za vezu u slučaju bolesti na raspolaganju dovoljno zdravstveno osiguranje. Prema potrebi trebalo bi se ugovoriti dopunsko zdravstveno osiguranje.

         2.   MJESTA IZVRŠAVANJA ZADAĆA
   Odabir mjesta koja se preporučaju schengenskim državama za raspoređivanje časnika za vezu, posebno utvrđuje Podskupina za granice. Ovaj indikativni popis ni na koji način neće biti obvezujući i ažurirat će se s obzirom na promijenjene okolnosti.
   3.   OCJENA/PRAĆENJE PROVOĐENJA
   Schengenske države će razmjenjivati njihova iskustva o upućivanju časnika za vezu, ako je potrebno, u Podskupini za granice (1).

      (1)  Nakon uključivanja schengenskog sustava u Europsku uniju, rad Podskupine za granice nastavit će se unutar tijela Vijeća nadležnog za vanjske granice.
   SCH/I-Front (99)9, rev. 3
   (Uzajamno upućivanje časnika za vezu radi savjetovanja i pomoći u izvršavanju sigurnosnih i kontrolnih naloga na vanjskim granicama)

      Indikativni popis mjesta koja su trenutačno preporučena schengenskim državama za upućivanje časnika za vezu

   U daljnjem tekstu je popis mjesta koja Podskupina za granice preporučuje schengenskim državama za upućivanje časnika za vezu.
   Ovaj indikativni popis ni na koji način nije obvezujući, a Podskupina za granice će ga ažurirati s obzirom na promijenjene okolnosti (1).
   1.   Belgija

               —

               Bruxelles (zračna luka Zaventem)

         2.   Njemačka

               —

               Frankfurt/Main (zračna luka)

               —

               München (zračna luka Franz-Joseph-Strauß )

               —

               Frankfurt/Oder (kopnena granica s Poljskom)

               —

               Ludwigsdorf (kopnena granica s Poljskom)

               —

               Zinnwald (kopnena granica s Češkom)

               —

               Waidhaus (kopnena granica s Češkom)

               —

               Hamburg (luka)

         3.   Francuska

               —

               Marseille (luka)

               —

               Pariz (zračna luka Charles de Gaulle)

         4.   Grčka

               —

               Atena (zračna luka)

               —

               Solun (zračna luka)

               —

               Kakabia (kopnena granica s Albanijom)

               —

               Kastanies (kopnena granica s Turskom)

               —

               Samos

               —

               Krf

         5.   Italija

               —

               Rim - Fiumicino (zračna luka)

               —

               Brindisi (luka)

               —

               Trapani

               —

               Trst (kopnena granica sa Slovenijom)

               —

               Milano (zračna luka Malpensa)

         6.   Nizozemska

               —

               Amsterdam (zračna luka Schiphol)

         7.   Austrija

               —

               Beč-Schwechat (zračna luka)

               —

               auto cesta Nickelsdorf (kopnena granica s Mađarskom)

               —

               Spielfeld (kopnena granica sa Slovenijom)

               —

               Berg (kopnena granica sa Slovačkom)

               —

               Drasenhofen (kopnena granica s Češkom)

         8.   Španjolska

               —

               Algeciras (luka)

               —

               Madrid (zračna luka Barajas)

      (1)  Nakon uključivanja schengenskog sustava u Europsku uniju, rad Podskupine za granice nastavit će se unutar tijela Vijeća nadležnog za vanjske granice.


title: Odluka Europskog parlamenta (EU) 2016/1567 od 28. travnja 2016. o razrješnici za izvršenje proračuna Eurojusta za financijsku godinu 2014.

text:
               14.9.2016

               HR

               Službeni list Europske unije

               L 246/355

         ODLUKA EUROPSKOG PARLAMENTA (EU) 2016/1567
   od 28. travnja 2016.
   o razrješnici za izvršenje proračuna Eurojusta za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Eurojusta za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Eurojusta za financijsku godinu 2014., s odgovorom Eurojusta (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Eurojust treba dobiti za izvršenje proračuna za financijsku godinu 2014. (05584/2016 – C8-0070/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2002/187/JHA od 28. veljače 2002. kojom se osniva Eurojust s ciljem jačanja borbe protiv teških kaznenih djela (4), a posebno njezin članak 36.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0099/2016),

               1.

               daje razrješnicu upravnom direktoru Eurojusta za izvršenje proračuna Eurojusta za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi upravnom direktoru Eurojusta, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 315.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 63, 6.3.2002., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Europskog parlamenta (EU) 2016/1588 od 28. travnja 2016. o razrješnici za izvršenje proračuna Zajedničkog poduzeća za gorivne članke i vodik za financijsku godinu 2014.

text:
               14.9.2016

               HR

               Službeni list Europske unije

               L 246/404

         ODLUKA EUROPSKOG PARLAMENTA (EU) 2016/1588
   od 28. travnja 2016.
   o razrješnici za izvršenje proračuna Zajedničkog poduzeća za gorivne članke i vodik za financijsku godinu 2014.
   EUROPSKI PARLAMENT,

               —

               uzimajući u obzir konačne godišnje financijske izvještaje Zajedničkog poduzeća za gorivne članke i vodik za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za gorivne članke i vodik za financijsku godinu 2014., s odgovorom Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0057/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 (3) Vijeća, a posebno njezin članak 209.,

               —

               uzimajući u obzir Uredbu Vijeća (EZ) br. 521/2008 od 30. svibnja 2008. o osnivanju Zajedničkog poduzeća za gorive ćelije i vodik (4),

               —

               uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik 2 (5), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (7),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0083/2016),

               1.

               daje razrješnicu izvršnom direktoru Zajedničkog poduzeća za gorivne članke i vodik 2 za izvršenje proračuna Zajedničkog poduzeća za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za gorive ćelije i vodik 2, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 51.

      (2)  SL C 422, 17.12.2015., str. 53.

      (3)  SL L 298, 26.10.2012., str. 1.

      (4)  SL L 153, 12.6.2008., str. 1.

      (5)  SL L 169, 7.6.2014., str. 108.

      (6)  SL L 357, 31.12.2002., str. 72.

      (7)  SL L 38, 7.2.2014., str. 2.


title: Odluka Europskog parlamenta (EU) 2016/1579 od 28. travnja 2016. o razrješnici za izvršenje proračuna Agencije za europski GNSS za financijsku godinu 2014.

text:
               14.9.2016

               HR

               Službeni list Europske unije

               L 246/383

         ODLUKA EUROPSKOG PARLAMENTA (EU) 2016/1579
   od 28. travnja 2016.
   o razrješnici za izvršenje proračuna Agencije za europski GNSS za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za GNSS za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za europski GNSS za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 - C8-0080/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 912/2010 Europskog parlamenta i Vijeća od 22. rujna 2010. o osnivanju Agencije za europski GNSS, stavljanju izvan snage Uredbe Vijeća (EZ) br. 1321/2004 o uspostavi struktura za upravljanje europskim programima satelitske radionavigacije i izmjeni Uredbe (EZ) br. 683/2008 Europskog parlamenta i Vijeća (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0112/2016),

               1.

               daje razrješnicu izvršnom direktoru Agencije za europski GNSS za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Agencije za europski GNSS, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 353.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 276, 20.10.2010., str. 11.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (ZVSP) 2017/666 od 6. travnja 2017. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               7.4.2017

               HR

               Službeni list Europske unije

               L 94/42

         ODLUKA VIJEĆA (ZVSP) 2017/666
   od 6. travnja 2017.
   o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849 (1) o mjerama ograničavanja protiv Demokratske Narodne Republike Koreje („DNRK”) kojom se, među ostalim, provode rezolucije Vijeća sigurnosti Ujedinjenih naroda 1718 (2006), 1874 (2009), 2087 (2013), 2094 (2013) i 2270 (2016).

               (2)

               Vijeće sigurnosti UN-a 30. studenoga 2016. usvojilo je Rezoluciju 2321 (2016) izražavajući najdublju zabrinutost zbog nuklearnog pokusa koji je 9. rujna 2016. izveo DNRK i time prekršio relevantne rezolucije Vijeća sigurnosti UN-a, dodatno osuđujući aktualne nuklearne aktivnosti DNRK-a i aktivnosti u vezi s balističkim projektilima te proglašavajući ih aktivnostima kojima su ozbiljno prekršene relevantne rezolucije Vijeća sigurnosti UN-a i ustanovljujući da su takve aktivnosti i dalje jasna prijetnja međunarodnome miru i sigurnosti u regiji i šire.

               (3)

               Vijeće je 12. prosinca 2016. usvojilo zaključke kojima snažno osuđuje izvođenje nuklearnih pokusa i višestruka lansiranja balističkih projektila od strane DNRK-a u 2016. te ustanovljuje da su te aktivnosti ozbiljna prijetnja međunarodnome miru i sigurnosti te da ugrožavaju globalni režim neširenja oružja i razoružanja koji Unija nepokolebljivo zagovara desetljećima.

               (4)

               S obzirom na aktivnosti DNRK-a, koje se smatra ozbiljnom prijetnjom međunarodnome miru i sigurnosti u regiji i šire, Vijeće je odlučilo uvesti dodatne mjere ograničavanja.

               (5)

               Vijeće je odlučilo proširiti zabranu ulaganja u DNRK-u i s DNRK-om na nove sektore, i to industriju povezanu s konvencionalnim oružjem, metaluršku i metaloprerađivačku te zrakoplovno-svemirsku industriju.

               (6)

               Vijeće se složilo da će zabraniti pružanje određenih usluga osobama ili subjektima u DNRK-u. Ta zabrana odnosi se na računalne i srodne usluge, usluge povezane s rudarstvom, usluge povezane s proizvodnjom u kemijskoj industriji, industriji rudarstva i industriji rafiniranja te druga zabranjena područja za ulaganja iz Unije.

               (7)

               Vijeće ponavlja poziv DNRK-u da se ponovno uključi u vjerodostojan i smislen dijalog s međunarodnom zajednicom, osobito u okviru pregovora šest strana, da prestane s provokacijama te da potpuno, provjerljivo i nepovratno napusti sve nuklearno oružje i postojeće nuklearne programe.

               (8)

               Radi provedbe određenih mjera predviđenih u ovoj Odluci potrebno je daljnje djelovanje Unije.

               (9)

               Odluku (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2016/849 mijenja se kako slijedi:

               1.

               U članku 11. stavku 2. točka (a) zamjenjuje se sljedećim:

                           „(a)

                           stjecanje ili povećanje udjela u bilo kojim subjektima u DNRK-u, ili subjektima DNRK-a ili subjektima u vlasništvu DNRK-a izvan DNRK-a, koji su uključeni u aktivnosti koje uključuju aktivnosti ili programe DNRK-a povezane s nuklearnim oružjem, balističkim projektilima ili drugim oružjem za masovno uništenje, industriju povezanu s konvencionalnim oružjem, ili u aktivnosti u sektoru industrije rudarstva, industrije rafiniranja i kemijske industrije, metalurške i metaloprerađivačke te zrakoplovno-svemirske industrije, uključujući stjecanje takvih subjekata u cijelosti te stjecanje udjela ili drugih vlasničkih vrijednosnih papira;”.

               2.

               U članku 11. stavku 2. točka (d) zamjenjuje se sljedećim:

                           „(d)

                           pružanje investicijskih usluga izravno ili neizravno povezanih s aktivnostima iz točaka od (a) do (c).”

               3.

               Umeće se sljedeće poglavlje:
               „POGLAVLJE V.a

                  OGRANIČENJA PRUŽANJA USLUGA

               Članak 22.a
               1.   Zabranjeno je pružanje usluga DNRK-u povezanih s rudarstvom i pružanje usluga povezanih s proizvodnjom u kemijskoj industriji, industriji rudarstva i industriji rafiniranja od strane državljana država članica ili s državnog područja država članica bez obzira na to potječu li usluge s državnog područja država članica.
               2.   Odstupajući od stavka 1., nadležna tijela država članica mogu odobriti pružanje usluga povezanih s rudarstvom i pružanje usluga povezanih s proizvodnjom u kemijskoj industriji, industriji rudarstva i industriji rafiniranja ako ih se namjerava pružati isključivo u razvojne svrhe koje su izravno namijenjene potrebama civilnog stanovništva ili promicanju nuklearnog razoružanja.
               3.   Unija poduzima potrebne mjere radi utvrđivanja relevantnih usluga na koje se odnose stavci 1. i 2.
               Članak 22.b
               Zabrana iz članka 22.a ne dovodi u pitanje izvršenje, do 9. srpnja 2017., ugovora sklopljenih prije 8. travnja 2017. ili dodatnih ugovora potrebnih za izvršenje takvih ugovora.
               Članak 22.c
               1.   Zabranjeno je pružanje računalnih i srodnih usluga DNRK-u od strane državljana država članica ili s državnog područja država članica bez obzira na to potječu li usluge s državnog područja država članica.
               2.   Stavak 1. ne primjenjuje se na računalne i srodne usluge koje se pružaju isključivo za upotrebu od strane diplomatske ili konzularne misije ili međunarodne organizacije koja uživa imunitet u skladu s međunarodnim pravom.
               3.   Stavak 1. ne primjenjuje se na računalne i srodne usluge koje se pružaju isključivo u razvojne svrhe koje su izravno namijenjene potrebama civilnog stanovništva ili promicanju nuklearnog razoružanja od strane javnih tijela ili pravnih osoba, subjekata ili tijela koji se financiraju javnim sredstvima Unije ili država članica.
               4.   U slučajevima koji nisu obuhvaćeni stavkom 3., te odstupajući od stavka 1., države članice mogu izdati odobrenje za pružanje računalnih i srodnih usluga koje se pružaju isključivo u razvojne svrhe izravno namijenjene potrebama civilnog stanovništva ili promicanju nuklearnog razoružanja.
               5.   Unija poduzima potrebne mjere radi utvrđivanja relevantnih usluga na koje se odnosi stavak 1.
               Članak 22.d
               Zabrana iz članka 22.c ne dovodi u pitanje izvršenje, do 9. srpnja 2017., ugovora sklopljenih prije 8. travnja 2017. ili dodatnih ugovora potrebnih za izvršenje takvih ugovora.”

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 6. travnja 2017.

            Za Vijeće

            Predsjednik

         L. GRECH

      (1)  Odluka Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (SL L 141, 28.5.2016., str. 79.).


title: Odluka Vijeća (ZVSP) 2015/1838 od 12. listopada 2015. o izmjeni Odluke 2013/391/ZVSP o potpori praktičnoj provedbi Rezolucije Vijeća sigurnosti Ujedinjenih naroda 1540 (2004) o suzbijanju širenja oružja za masovno uništenje i načinâ njegove isporuke

text:
               13.10.2015

               HR

               Službeni list Europske unije

               L 266/96

         ODLUKA VIJEĆA (ZVSP) 2015/1838
   od 12. listopada 2015.
   o izmjeni Odluke 2013/391/ZVSP o potpori praktičnoj provedbi Rezolucije Vijeća sigurnosti Ujedinjenih naroda 1540 (2004) o suzbijanju širenja oružja za masovno uništenje i načinâ njegove isporuke
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. srpnja 2013. donijelo Odluku 2013/391/ZVSP. (1)

               (2)

               Odlukom Vijeća 2013/391/ZVSP utvrđeno je, za projekte koji su navedeni u toj odluci („projekti”), provedbeno razdoblje od 24 mjeseca od datuma sklapanja sporazuma o financiranju između Komisije i Tajništva UN-a (Ured za poslove razoružanja).

               (3)

               Agencija za provedbu, odnosno Ured UN-a za poslove razoružanja (UNODA), zatražila je 4. lipnja 2015. odobrenje Unije za produljenje provedbenog razdoblja do 25. travnja 2016. kako bi se omogućio nastavak provedbe projekata nakon prvotnog datuma prestanka važenja.

               (4)

               U svojem zahtjevu od 4. lipnja 2015. UNODA je naveo da bi se nastavak projekata mogao ostvariti bez ikakvih posljedica u odnosu na sredstva.

               (5)

               Odluku 2013/391/ZVSP trebalo bi stoga produljiti radi omogućivanja potpune provedbe projekata,

         DONIJELO JE OVU ODLUKU:
   Članak 1.
   Odluka 2013/391/ZVSP mijenja se kako slijedi:

               1.

               U članku 5., stavak 2. zamjenjuje se sljedećim:
               „2.   Ova Odluka prestaje važiti 25. travnja 2016.”.

               2.

               U Prilogu, točka 6. zamjenjuje se sljedećim:
               „6.   TRAJANJE
               Ova Odluka prestat će važiti 25. travnja 2016.”.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 12. listopada 2015.

            Za Vijeće

            Predsjednica

         F. MOGHERINI

      (1)  Odluka Vijeća 2013/391/ZVSP od 22. srpnja 2013. o potpori praktičnoj provedbi Rezolucije Vijeća sigurnosti Ujedinjenih naroda 1540 (2004.) o suzbijanju širenja oružja za masovno uništenje i načinâ njegove isporuke (SL L 198, 23.7.2013., str. 40.).


title: Odluka Europskog parlamenta (EU) 2016/1489 od 28. travnja 2016. o razrješnici za izvršenje proračuna Ureda Tijela europskih regulatora za elektroničke komunikacije za financijsku godinu 2014.

text:
               14.9.2016

               HR

               Službeni list Europske unije

               L 246/173

         ODLUKA EUROPSKOG PARLAMENTA (EU) 2016/1489
   od 28. travnja 2016.
   o razrješnici za izvršenje proračuna Ureda Tijela europskih regulatora za elektroničke komunikacije za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Ureda Tijela europskih regulatora za elektroničke komunikacije za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Ureda Tijela europskih regulatora za elektroničke komunikacije za financijsku godinu 2014., s odgovorom Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju treba dobiti upravni odbor Ureda Tijela europskih regulatora za elektroničke komunikacije za izvršenje proračuna za financijsku godinu 2014. (05584/2016 – C8-0090/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1211/2009 Europskog parlamenta i Vijeća od 25. studenoga 2009. o osnivanju Tijela europskih regulatora za elektroničke komunikacije (BEREC) i Ureda (4), a posebno njezin članak 13.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0093/2016),

               1.

               daje razrješnicu upravnom odboru Ureda Tijela europskih regulatora za elektroničke komunikacije za izvršenje proračuna Tijela za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi upravnom odboru Ureda Tijela europskih regulatora za elektroničke komunikacije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

             Glavni tajnik

         Klaus WELLE

      (1)  SL C 409, 9.12.2015., str. 27.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 337, 18.12.2009., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka (EU) 2017/1360 Europske središnje banke od 18. svibnja 2017. o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/14)

text:
                  21.7.2017

                  HR

                  Službeni list Europske unije

                  L 190/22

            ODLUKA (EU) 2017/1360 EUROPSKE SREDIŠNJE BANKE
      od 18. svibnja 2017.
      o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/14)
      UPRAVNO VIJEĆE EUROPSKE SREDIŠNJE BANKE,
      uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
      uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1. drugi podstavak zajedno s člankom 3. stavkom 1. prvom alinejom te člankom 18. stavkom 1.,
      budući da:

                  (1)

                  Odluka ESB/2014/40 (1) kojom je uspostavljen treći program kupnje pokrivenih obveznica (dalje u tekstu „CBPP3”). Pored programa kupnje vrijednosnih papira osiguranih imovinom, programa kupnje vrijednosnih papira javnog sektora na sekundarnim tržištima i programa kupnje vrijednosnih papira korporativnog sektora, CBPP3 dio je proširenog programa kupnje vrijednosnih papira (APP). Cilj APP-a jest unaprijediti prijenos monetarne politike, olakšati odobravanje kredita gospodarstvu europodručja, olakšavanje uvjeta kreditiranja kućanstava i poduzeća i doprinijeti vraćanju stopa inflacije na razine koje su ispod, ali blizu 2 % u srednjoročnom razdoblju, u skladu s očuvanjem stabilnosti cijena kao primarnim ciljem Europske središnje banke (ESB).

                  (2)

                  Ostvarenje jedinstvene monetarne politike, uključujući putem APP-a, podrazumijeva utvrđivanje alata, instrumenata i postupaka kojima će se koristiti Eurosustav radi provođenja te politike na jedinstveni način u državama članicama čija je valuta euro.

                  (3)

                  Upravno vijeće odlučilo je 22. ožujka 2017. dodatno precizirati pravila primjenjiva na pokrivene obveznice izdavatelja koji su subjekti koji prestaju s radom radi osiguravanja dosljednog postupanja s njima u monetarnoj politici Eurosustava putem APP-a.

                  (4)

                  Odluku ESB/2014/40 trebalo bi stoga na odgovarajući način izmijeniti,

            DONIJELO JE OVU ODLUKU:
      Članak 1.
      Izmjena
      U članku 2. Odluke ESB/2014/40 dodaje se sljedeća točka 8.:

                     „8.

                     Izdavatelj pokrivenih obveznica nije subjekt, bilo u javnom ili privatnom vlasništvu: (a) čija je glavna zadaća postupna prodaja svoje imovine i prestanak poslovanja; ili (b) koji je subjekt za upravljanje imovinom ili subjekt za prodaju osnovan radi podupiranja restrukturiranja i/ili sanacije financijskog sektora, uključujući subjekte za upravljanje imovinom nastale iz sanacije u obliku primjene instrumenta izdvajanja imovine u skladu s člankom 26. Uredbe (EU) br. 806/2014 Europskog parlamenta i Vijeća (*1) ili nacionalnim zakonodavstvom kojim se prenosi članak 42. Direktive 2014/59/EU Europskog parlamenta i Vijeća (*2) nisu prihvatljive za kupnju.

      Članak 2.
      Stupanje na snagu
      Ova Odluka stupa na snagu 21. srpnja 2017.

         Sastavljeno u Frankfurtu na Majni 18. svibnja 2017.

               Upravno vijeće ESB-a

               Predsjednik ESB-a

            Mario DRAGHI

         (1)  Odluka ESB/2014/40 od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.).


title: 2006/496/EZ: Odluka Vijeća od 6. srpnja 2006. o potpisivanju Sporazuma o ribarstvu u južnom Indijskom oceanu u ime Europske zajednice

text:
               04/Sv. 008

               HR

               Službeni list Europske unije

               197

         32006D0496

               L 196/14

               SLUŽBENI LIST EUROPSKE UNIJE

               06.07.2006.

         ODLUKA VIJEĆA
   od 6. srpnja 2006.
   o potpisivanju Sporazuma o ribarstvu u južnom Indijskom oceanu u ime Europske zajednice
   (2006/496/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske Zajednice, a osobito njegov članak 37. vezano uz njegovu prvu rečenicu prve točke članka 300. stavka (2),
   uzimajući u obzir prijedlog Komisije,
   budući da:

               (1)

               Europska zajednica ima isključivu nadležnost za donošenje mjera za očuvanje i gospodarenje ribolovnim resursima i sklapanje sporazuma s ostalim državama i međunarodnim organizacijama.

               (2)

               Zajednica je ugovorna stranka Konvencije Ujedinjenih naroda o pravu mora koja od svih članica međunarodne zajednice zahtijeva suradnju u upravljanju i očuvanju morskih bioloških resursa.

               (3)

               Zajednica i njezine države članice ratificirale su Sporazum o provođenju odredbi Konvencije Ujedinjenih naroda o pravu mora od 10. prosinca 1982. vezano uz očuvanje i gospodarenje migratornim ribljim stokovima i visoko migratornim ribljim stokovima.

               (4)

               Peta međuvladina konferencija stranaka zainteresiranih za budući Sporazum o ribarstvu u južnom Indijskom oceanu predstavila je nacrt Sporazuma.

               (5)

               Zajednica lovi stokove u predmetnom području i u njenom je interesu učinkovito sudjelovati u provođenju Sporazuma. Stoga je potrebno potpisati Sporazum,

         ODLUČILO JE:
   Članak 1.
   Potpisivanje Sporazuma o ribarstvu u južnom Indijskom oceanu odobrava se u ime Zajednice, podložno Odluci Vijeća vezano uz sklapanje predmetnog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu(e) opunomoćenu(e) za potpisivanje Sporazuma kako bi isti bio obvezujući za Zajednicu.

      Sastavljeno u Bruxellesu 6. srpnja 2006.

            Za Vijeće

            Predsjednik

         P. LEHTOMÄKI


title: Odluka Izvršnog odbora od 20. prosinca 1995. o brzoj razmjeni statističkih i specifičnih podataka među schengenskim državama o mogućim nepravilnostima na vanjskim granicama (SCH/Com-ex (95)21)

text:
               19/Sv. 009

               HR

               Službeni list Europske unije

               126

         41995D0021

               L 239/176

               SLUŽBENI LIST EUROPSKE UNIJE

               20.12.1995.

         ODLUKA IZVRŠNOG ODBORA
   od 20. prosinca 1995.
   o brzoj razmjeni statističkih i specifičnih podataka među schengenskim državama o mogućim nepravilnostima na vanjskim granicama
   (SCH/Com-ex (95)21)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članke 7. i 131. te Konvencije,
   ODLUČIO JE:
   Schengenske države razmjenjuju u najkraćem mogućem roku statističke i specifične podatke koji otkrivaju sve moguće nepravilnosti na vanjskim granicama.
   Schengenske države dostavljaju predsjedništvu, putem Glavnog tajništva, sve specifične podatku kojima raspolažu.
   Podskupina o granicama na svakom sastanku provjerava ove podatke i predlaže praktična rješenja.

      Ostende 20. prosinca 1995.

            Predsjedatelj

         J. VANDE LANOTTE

   SCH/I-Front (95)45 rev. 2 corr.

      OBAVIJEST SREDIŠNJOJ SKUPINI

   U skladu s mandatom kojeg je Izvršni odbor dodijelio Središnjoj skupini 24. listopada 1995., Podskupini za granice je naloženo da razmotri probleme s kojima se susretne u pogledu kontrola na vanjskim granicama.
   U tu svrhu u provedbi članka 7. Schengenske konvencije i u svrhu konkretne provedbe odredaba točke 4.1. Zajedničkog priručnika, razvijen je statistički alat koji se temelji na radu izvršenom u okviru CIREFI-ja.
   Svaka država se obvezuje poslati tajništvu Schengena, u roku od 30 dana od prikupljanja, statističke informacije koje omogućuju bolje praćenje i znanje migracijskim fenomenima, u obliku priloženih tablica.
   Tajništvu Schengena se nalaže da odmah proslijedi takve podatke svim schengenskim državama.
   Tajništvo Schengena objedinit će podatke u suradnji s FMAD-om (upućeni dužnosnici). FMAD može obaviti u ime predsjedništva početnu analizu problema koji se mogu pojaviti prilikom ispitivanja takvih informacija. Svaka država članica također zadržava pravo postavljanja pitanja za koje misli da bi se trebalo razmotriti.
   Paralelno sa slanjem statističkih informacija, svaka država članica mora dostaviti informacije o trenutnim poteškoćama u provođenju kontrola na vanjskim granicama; te se informacije također mogu analizirati u skladu s dogovorima navedenim u prethodnom stavku.
   U tu svrhu, nacionalna tijela schengenskih država, djelujući putem njihovih odjela odgovornih za kontrolu vanjskih granica i putem časnika za vezu, u onoj mjeri u kojoj bilaterarni sporazumi o upućenim dužnosnicima sadrže odredbe o takvim dužnostima, će sakupiti sve informacije o specifičnim problemima koji su se pojavili na vanjskim granicama koji nagovještavaju nepravilnosti na razini kontrole granica. Nacionalna tijela će sakupiti i analizirati ove informacije i obavijestiti predsjedništvo putem Tajništva.
   Na svakom sastanku Podskupine za granice jedna točka njezinog dnevnog reda mora biti posvećena mogućim primjedbama o toj statistici i o tim problemima.

      SCHENGEN

                  I-OCJENA STANJA NA KOPNENIM GRANICAMA

               Razdoblje:

               F-Ujedinjena Kraljevina

               F-Belgija

               F-Luksemburg

               F-Njemačka

               F-Švicarska

               F-Italija

               F-Španjolska

               F-Andora

               UKUPNO

               Broj stranaca kojima je odbijen ulazak (1)

               Tijekom razdoblja

               Tijekom istog razdoblja prethodne godine

               Trend %

               Broj stranaca koji se nezakonito nalaze u zemlji, uhićenih u blizini granice (2)

               Tijekom razdoblja

               Tijekom istog razdoblja prethodne godine

               Trend %

               Broj stranaca koji su ponovno prihvaćeni (3)

               Tijekom razdoblja

               Tijekom istog razdoblja prethodne godine

               Trend %

               Broj uhićenih kurira

               Tijekom razdoblja

               Tijekom istog razdoblja prethodne godine

               Trend %

               Broj stranaca uhićenih s krivotvorenim ispravama

               Tijekom razdoblja

               Tijekom istog razdoblja prethodne godine

               Trend %

                  Napomena: svaka ugovorna stranka prilagođava tablicu I s obzirom na države s kojima graniči.

                  II- OCJENA STANJA U POGLEDU MORSKIH I ZRAČNIH GRANICA

               Razdoblje:

               MORSKE GRANICE

               ZRAČNE GRANICE

               Unutarnje

               Vanjske

               Unutarnje

               Vanjske

               Broj stranaca kojima je odbijen ulazak (1)

               Tijekom razdoblja

               Tijekom istog razdoblja prethodne godine

               Trend %

               Broj stranaca koji su ponovno prihvaćeni (3)

               Tijekom razdoblja

               Tijekom istog razdoblja prethodne godine

               Trend %

               Broj stranaca uhićenih s krivotvorenim ispravama

               Tijekom razdoblja

               Tijekom istog razdoblja prethodne godine

               Trend %

      (1)  Stranci kojima je odbijen ulazak: ovaj izraz znači broj stranaca koji su predmet postupka ponovnog prihvata u skladu s točkom 1.4 Zajedničkog priručnika.

      (2)  Stranci koji se nezakonito nalaze u zemlji uhićeni u blizini granice ovaj izraz znači broj stranaca koji mogu biti predmet postupka ponovnog prihvata bez formalnosti u državi koja nije potpisnica Schengenskog sporazuma.

      Napomena: za države na koje se ne primjenjuje Sporazum o ponovnom prihvatu, ovo su stranci koji se nezakonito nalaze u zemlji uhićeni u nezakonitoj situaciji u geografskom području kojeg su definirale te države.

      (3)  Ponovno prihvaćeni stranci: ovaj izraz znači broj stranaca koji mogu biti predmet postupka ponovnog prihvata u državama koje nisu članice Schengena.


title: 2006/447/EZ: Odluka Komisije od 31. svibnja 2006. o izmjeni Odluke 2005/436/EZ s obzirom na financijski doprinos Zajednice Zakladnom fondu 911100MTF/INT/003/EEZ (ZFEU 970089129) (priopćena pod brojem dokumenta C(2006) 2076)

text:
               03/Sv. 51

               HR

               Službeni list Europske unije

               110

         32006D0447

               L 176/105

               SLUŽBENI LIST EUROPSKE UNIJE

         ODLUKA KOMISIJE
   od 31. svibnja 2006.
   o izmjeni Odluke 2005/436/EZ s obzirom na financijski doprinos Zajednice Zakladnom fondu 911100MTF/INT/003/EEZ (ZFEU 970089129)
   (priopćena pod brojem dokumenta C(2006) 2076)
   (2006/447/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Komisije 90/424/EEZ od 26. lipnja 1990. o troškovima u području veterinarstva (1), a posebno njezine članke 12. i 13.,
   budući da:

               (1)

               Odlukom Vijeća 2005/436/EZ od 13. lipnja 2005. o suradnji Zajednice s Organizacijom za hranu i poljoprivredu posebno u pogledu aktivnosti koje provodi Europska komisija za kontrolu slinavke i šapa (2), financijska obveza Zajednice prema Zakladnom fondu 911100MTF/INT/003/EEZ (ZFEU 970089129), „Zakladnom fondu”, određena je na maksimalan iznos od 4 500 000 EUR na razdoblje od četiri godine.

               (2)

               U skladu s Odlukom 2005/436/EZ, Komisija Europskih zajednica i Organizacija Ujedinjenih naroda za hranu i poljoprivredu sklopili su Provedbeni sporazum o uporabi i djelovanju tog Zakladnog fonda 1. rujna 2005.

               (3)

               Radi pojave novih tipova virusa i sojeva virusa,te regionalnog umanjenja kontrolnih mjera koje su pojačane istovremenom pojavom influence ptica, Zajednica se u bliskoj suradnji s Europskom komisijom za kontrolu slinavke i šapa (EUFMD) i korištenjem Zakladnog fonda, mora pripremiti za mjere za kontrolu bolesti, uključujući kampanje hitnog cijepljenja u susjednim zemljama.

               (4)

               Doprinos zajednice Zakladnom fondu stoga bi se trebao povećati za 3 500 000 EUR, s 4 500 000 EUR na 8 000 000 EUR za razdoblje od četiri godine.

               (5)

               Trebalo bi omogućiti donošenje izmjena Provedbenog sporazuma koje su nužne radi uzimanja u obzir prilagodbe ove svote.

               (6)

               Nužno je da ova Odluka ima retroaktivan učinak od 1. siječnja 2005. kako bi se Zajednici omogućilo da udovolji njezinim obvezama na razdoblje od četiri godine od tog datuma.

               (7)

               Odluka 2005/436/EZ bi se stoga trebala primjereno izmijeniti.

               (8)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Jedini članak
   Odluka 2005/436/EZ mijenja se kako slijedi:

               1.

               U članku 1. stavak 2 zamjenjuje se sljedećim:
               „2.   Od 1. siječnja 2005. financijski doprinos Zajednice fondu koji se spominje u stavku 1. određuje se na maksimalan iznos od 8 000 000 EUR na razdoblje od četiri godine.”

               2.

               U članku 2. stavku 1. dodaje se sljedeći drugi podstavak:
               „Bilo koja izmjena Provedbenog sporazuma nužna radi uzimanja u obzir prilagodbe iznosa određenog člankom 1. stavkom 2. dogovara se između Komisije Europskih zajednica i Organizacije Ujedinjenih naroda za hranu i poljoprivredu.”

      Sastavljeno u Bruxellesu 31. svibnja 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 19. Odluka kako je zadnje izmijenjena Odlukom 2006/53/EZ (SL L 29, 2.2.2006., str. 37.).

      (2)  SL L 151, 14.6.2005., str. 26.


title: 2006/345/EZ: Odluka Vijeća od 27. ožujka 2006. o potpisivanju i privremenoj primjeni Sporazuma između Europske zajednice i Republike Moldove o određenim aspektima usluga u zračnom prometu

text:
               11/Sv. 122

               HR

               Službeni list Europske unije

               175

         32006D0345

               L 126/23

               SLUŽBENI LIST EUROPSKE UNIJE

         ODLUKA VIJEĆA
   od 27. ožujka 2006.
   o potpisivanju i privremenoj primjeni Sporazuma između Europske zajednice i Republike Moldove o određenim aspektima usluga u zračnom prometu
   (2006/345/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama u vezi sa zamjenom određenih odredaba u postojećim bilateralnim sporazumima Sporazumom Zajednice.

               (2)

               Komisija je u ime Zajednice sklopila Sporazum s Republikom Moldovom o određenim aspektima usluga u zračnom prometu, dalje u tekstu: „Sporazum”, u skladu s mehanizmima i direktivama iz Priloga Odluci Vijeća, kojim se ovlašćuje Komisija za otvaranje pregovora s trećim zemljama u vezi sa zamjenom određenih odredaba u postojećim bilateralnim sporazumima Sporazumom Zajednice.

               (3)

               Sporazum bi trebalo potpisati i privremeno primjenjivati, podložno njegovom kasnijem sklapanju,

         ODLUČILO JE:
   Članak 1.
   Ovime se odobrava potpisivanje Sporazuma između Europske zajednice i Republike Moldove o određenim aspektima usluga u zračnom prometu u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) potpisati Sporazum u ime Zajednice, podložno njegovom sklapanju.
   Članak 3.
   Do njegovog stupanja na snagu, Sporazum se privremeno primjenjuje od prvog dana prvog mjeseca koji slijedi nakon dana kada su stranke obavijestile jedna drugu o završetku postupaka potrebnih u ovu svrhu.
   Članak 4.
   Ovime se ovlašćuje predsjednik Vijeća za obavješćivanje predviđeno člankom 8. stavkom 2. Sporazuma.

      Sastavljeno u Bruxellesu 27. ožujka 2006.

            Za Vijeće

            Predsjednik

         H. GORBACH


title: Odluka Vijeća od 11. listopada 2016. o donošenju stajališta Vijeća o nacrtu izmjene proračuna br. 3 Europske unije za financijsku godinu 2016.

text:
               14.10.2016

               HR

               Službeni list Europske unije

               C 378/1

         ODLUKA VIJEĆA
   od 11. listopada 2016.
   o donošenju stajališta Vijeća o nacrtu izmjene proračuna br. 3 Europske unije za financijsku godinu 2016.
   (2016/C 378/01)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2016. konačno je donesen 25. studenoga 2015. (2),

               —

               Komisija je 30. lipnja 2016. podnijela prijedlog koji sadrži nacrt izmjene proračuna br. 3 za opći proračun za financijsku godinu 2016.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 3 Europske unije za financijsku godinu 2016. doneseno je 11. listopada 2016.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

      Sastavljeno u Luxembourgu 11. listopada 2016.

            Za Vijeće

            Predsjednik

         P. KAŽIMÍR

      (1)  SL L 298, 26.10.2012., str. 1.

      (2)  SL L 48, 24.2.2016., str. 1.


title: Odluka Vijeća (ZVSP) 2016/36 od 14. siječnja 2016. o izmjeni Odluke 2010/413/ZVSP o mjerama ograničavanja protiv Irana

text:
               15.1.2016

               HR

               Službeni list Europske unije

               L 10/17

         ODLUKA VIJEĆA (ZVSP) 2016/36
   od 14. siječnja 2016.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Odlukom 2010/413/ZVSP omogućuje se, među ostalim, izvršavanje obveza predviđenih u ugovorima sklopljenima prije 23. siječnja 2012. ili u pomoćnim ugovorima potrebnima za izvršavanje takvih obveza kada su isporuka iranske sirove nafte i naftnih derivata ili prihodi koji proizlaze iz njihove isporuke namijenjeni plaćanju nepodmirenih iznosa u odnosu na ugovore sklopljene prije 23. siječnja 2012. osobama ili subjektima s državnih područja država članica ili pod njihovom nadležnošću, kada se tim ugovorima izričito predviđaju takva plaćanja.

               (3)

               Odlukom 2010/413/ZVSP predviđeno je i da se mjere zamrzavanja imovine utvrđene u toj Odluci ne primjenjuju na radnje i transakcije izvršene u vezi sa subjektima navedenima u Prilogu II. toj Odluci u onoj mjeri u kojoj je to potrebno da se do 14. siječnja 2016. izvrše odgovarajuće obveze.

               (4)

               Vijeće smatra da bi to izuzeće trebalo produljiti do 28. siječnja 2016.

               (5)

               Radi provedbe mjera predviđenih u ovoj Odluci potrebno je daljnje djelovanje Unije.

               (6)

               Odluku 2010/413/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 20. stavak 14. Odluke 2010/413/ZVSP zamjenjuje se sljedećim:

      „14.   Stavci 1. i 2. ne primjenjuju se na radnje i transakcije koje se izvršavaju u vezi sa subjektima navedenima u Prilogu II. u onoj mjeri u kojoj je to potrebno da se do 28. siječnja 2016. izvrše obveze kako je navedeno u članku 3.c stavku 2., pod uvjetom da je te radnje i transakcije odobrila predmetna država članica unaprijed i za svaki slučaj posebno. Predmetna država članica obavješćuje druge države članice i Komisiju o svojoj namjeri izdavanja odobrenja.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 14. siječnja 2016.

            Za Vijeće

            Predsjednik

         A.G. KOENDERS

      (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).


title: Odluka Komisije оd 8. svibnja 2017. o usklađenosti s pravom Unije mjera koje Mađarska namjerava poduzeti u skladu s člankom 14. Direktive 2010/13/EU o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama)

text:
               4.7.2017

               HR

               Službeni list Europske unije

               C 214/3

         ODLUKA KOMISIJE
   оd 8. svibnja 2017.
   o usklađenosti s pravom Unije mjera koje Mađarska namjerava poduzeti u skladu s člankom 14. Direktive 2010/13/EU o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama)
   (2017/C 214/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/13/EU Europskog parlamenta i Vijeća od 10. ožujka 2010. o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama) (1), a posebno njezin članak 14. stavak 2.,
   uzimajući u obzir mišljenje odbora osnovanog u skladu s člankom 29. Direktive 2010/13/EU,
   budući da:

               (1)

               Mađarska je dopisom od 20. veljače 2017. obavijestila Komisiju o mjerama koje namjerava poduzeti u skladu s člankom 14. stavkom 1. Direktive 2010/13/EU.

               (2)

               Komisija je u roku od tri mjeseca nakon primitka obavijesti provjerila jesu li te mjere usklađene s pravom Unije, posebno u pogledu proporcionalnosti mjera i transparentnosti nacionalnog postupka savjetovanja.

               (3)

               Pri provjeri mjera Komisija je uzela u obzir dostupne podatke o mađarskom audiovizualnom tržištu, posebno u pogledu utjecaja na tržište televizije.

               (4)

               Mađarska je nakon opsežnog javnog savjetovanja na jasan i transparentan način sastavila popis događaja od velike važnosti za društvo.

               (5)

               Na temelju podrobnih dokaza i podataka o gledanosti koje su dostavila mađarska nadležna tijela Komisija je utvrdila da popis određenih događaja sastavljen u skladu s člankom 14. stavkom 1. Direktive 2010/13/EU ispunjuje najmanje dva kriterija u nastavku koje se smatra pouzdanim pokazateljima važnosti takvih događaja za društvo: i. poseban opći odjek u državi članici, a ne samo važnost onima koji inače prate predmetni sport ili aktivnost; ii. općenito priznata izrazita kulturna važnost koju tom događaju pridaje stanovništvo države članice, posebno kao katalizator kulturnog identiteta; iii. sudjelovanje državne reprezentacije u predmetnom natjecanju ili turniru od međunarodne važnosti te iv. činjenica da se događaj tradicionalno emitira na besplatnoj televiziji i ima veliku gledanost.

               (6)

               Na dostavljenom popisu događaja od velike važnosti za društvo navedeni su određeni događaji koji se smatraju događajima od velike važnosti za društvo, primjerice ljetne i zimske Olimpijske igre na kojima sudjeluje mađarska državna reprezentacija ili jedan ili više mađarskih sportaša. Mađarska nadležna tijela dokazalu su da su ljetne i zimske Olimpijske igre u Mađarskoj posebno popularne među širom javnošću, a ne samo među onima koji obično prate sportske događaje. Takvi događaji imaju veliku gledanost i tradicionalno se emitiraju na slobodnoj televiziji.

               (7)

               Utakmice otvorenja, četvrtfinala, polufinala i finale Svjetskog prvenstva FIFA-e i Europskog prvenstva UEFA-e također se smatraju događajima od velike važnosti za društvo. Mađarska nadležna tijela dokazala su da takvi događaji imaju poseban opći odjek u Mađarskoj jer su posebno popularni među širom javnošću, a ne samo među onima koji obično prate sportske događaje. Oni uključuju nastupe reprezentacije na međunarodnim turnirima od velike važnosti. Imaju i veliku gledanost te se tradicionalno emitiraju na slobodnoj televiziji.

               (8)

               Na popisu su i sve utakmice mađarske muške državne reprezentacije na Svjetskom nogometnom prvenstvu FIFA-e i Europskom prvenstvu UEFA-e te kvalifikacijske utakmice za te događaje i službene prijateljske utakmice. Mađarska nadležna tijela dokazala su da takvi događaji imaju poseban opći odjek u mađarskom društvu, a ne samo kod onih koji redovito prate nogomet. Oni uključuju nastupe reprezentacije na međunarodnim turnirima od velike važnosti. Imaju i veliku gledanost te se tradicionalno emitiraju na slobodnoj televiziji.

               (9)

               Finale Lige prvaka UEFA-e te utakmice Lige prvaka UEFA-e i Europske lige UEFA-e u kojima sudjeluje mađarski klub također se smatraju događajima od velike važnosti za društvo. Imaju poseban opći odjek u mađarskom društvu jer su popularni u široj javnosti, a ne samo među tradicionalnom pratiteljima nogometnih utakmica. To su, među ostalim, nastupi mađarskih klubova na međunarodnim turnirima od velike važnosti. Imaju veliku gledanost te se tradicionalno emitiraju na slobodnoj televiziji.

               (10)

               Utakmice Europskog prvenstva u rukometu EHF-a u kojima sudjeluje mađarska državna reprezentacija također se smatraju događajima od velike važnosti za društvo. Mađarska nadležna tijela dokazala su da takvi događaji imaju poseban opći odjek u Mađarskoj, ne samo među ljubiteljima te sportske discipline. One obično uključuju sudjelovanje mađarske državne reprezentacije, imaju veliku gledanost i tradicionalno se emitiraju na slobodnoj televiziji.

               (11)

               Na popisu su i sve utakmice Lige prvaka EHF-a i Lige prvaka EHF-a za žene u kojima sudjeluju mađarski klubovi. Mađarska nadležna tijela dokazala su da takvi događaji imaju poseban opći odjek u mađarskom društvu, ne samo kod onih koji redovito prate rukomet. To su nastupi mađarskih klubova na međunarodnim turnirima. Imaju i veliku gledanost te se tradicionalno emitiraju na slobodnoj televiziji.

               (12)

               Utakmice Svjetskog prvenstva u vaterpolu FINA-a i Europskog prvenstva u vaterpolu za muškarce u kojima sudjeluje mađarska državna reprezentacija također se smatraju događajima od velike važnosti za društvo. Mađarska nadležna tijela istaknula su da ti događaji imaju poseban opći odjek u Mađarskoj, a ne samo kod onih koji redovito prate taj sport. Poseban i opći interes pojačan je činjenicom da je mađarska državna reprezentacija postigla veliki uspjeh na tim natjecanjima. To uključuje nastupe državne reprezentacije na međunarodnim turnirima. Imaju veliku gledanost te se tradicionalno emitiraju na slobodnoj televiziji.

               (13)

               Na popisu je i Formula 1, Velika nagrada Mađarske, koja se smatra događajem od velike važnosti za društvo. Mađarska nadležna tijela dokazala su da taj događaj ima poseban opći odjek u mađarskom društvu, a ne samo kod onih koji inače prate taj sport. Taj događaj ima veliku gledanost i tradicionalno se emitira na slobodnoj televiziji.

               (14)

               Propisane mjere ne izlaze iz okvira nužnog za ostvarivanje cilja, a to je zaštita prava na informacije i pristup šire javnosti televizijskim prijenosima događaja od velike važnosti za društvo. U tom se zaključku uzimaju u obzir načini emitiranja predmetnih događaja, definicija „kvalificirane televizijske kuće”, uloga mađarskog Vijeća za medije u rješavanju sporova nastalih tijekom provedbe mjera i činjenica da će se odluka o sastavljanju popisa događaja primjenjivati na događaje za koje su ugovori o isključivim pravima sklopljeni nakon stupanja na snagu te odluke. Na temelju toga može se zaključiti da učinci na pravo vlasništva, kako je predviđeno člankom 17. Povelje o temeljnim pravima Europske unije, ne nadilaze one koji su neodvojivo povezani s dodavanjem događaja na popis predviđen člankom 14. stavkom 1. Direktive 2010/13/EU.

               (15)

               Iz istih razloga čini se da su mađarske mjere proporcionalne i da je opravdano odstupanje od temeljne slobode pružanja usluga iz članka 56. Ugovora o funkcioniranju Europske unije. Od prevladavajućeg je javnog interesa široj javnosti osigurati pristup prijenosima događaja od velike važnosti za društvo. Isto tako, mađarskim mjerama ne provodi se diskriminacija televizijskih kuća iz drugih država članica, nositelja prava ili drugih gospodarskih subjekata te se ne sprječava njihov pristup tržištu.

               (16)

               Osim toga, određene mjere u skladu su s pravilima Unije o tržišnom natjecanju. Definicija kvalificiranih televizijskih kuća za emitiranje događaja s popisa temelji se na objektivnim kriterijima koji omogućuju stvarno i potencijalno tržišno natjecanje za stjecanje prava na emitiranje tih događaja. Osim toga, broj određenih događaja nije toliko neproporcionalan da bi narušio tržišno natjecanje na maloprodajnim tržištima slobodne televizije i televizije uz plaćanje. Zato se može smatrati da učinci na slobodu tržišnog natjecanja ne nadilaze one koji su neodvojivo povezani s dodavanjem događaja na popis predviđen člankom 14. stavkom 1. Direktive 2010/13/EU.

               (17)

               Komisija je drugim državama članicama priopćila mjere koje Mađarska namjerava poduzeti i iznijela rezultate svoje provjere odboru koji je osnovan u skladu s člankom 29. Direktive 2010/13/EU. Odbor je donio povoljno mišljenje,

         DONIJELA JE OVU ODLUKU:
   Jedini članak
   1.   Mjere koje Mađarska namjerava poduzeti u skladu s člankom 14. stavkom 1. Direktive 2010/13/EU i o kojima je obavijestila Komisiju u skladu s člankom 14. stavkom 2. te Direktive u skladu su s pravom Unije.
   2.   Mjere koje Mađarska poduzme bit će objavljene u Službenom listu Europske unije.

      Sastavljeno u Bruxellesu 8. svibnja 2017.

            Za Komisiju

         Andrus ANSIP

            Potpredsjednik

      (1)  SL L 95, 15.4.2010., str. 1.


title: Odluka (EU) 2015/297 Europske središnje banke od 15. prosinca 2014. o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro (ESB/2014/56)

text:
               25.2.2015

               HR

               Službeni list Europske unije

               L 53/21

         ODLUKA (EU) 2015/297 EUROPSKE SREDIŠNJE BANKE
   od 15. prosinca 2014.
   o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro (ESB/2014/56)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 32. stavak 2. i članak 32. stavak 7.,
   budući da:

               (1)

               Odluka ESB/2010/23 (1) uspostavlja mehanizam za udruživanje i raspodjelu monetarnog prihoda koji proizlazi iz operacija monetarne politike.

               (2)

               U smislu Odluke ESB/2014/40 (2) i Odluke ESB/2014/45 (3), potrebno je prilagoditi imovinu za posebnu namjenu na način da se uzme u obzir iznos realiziranih dobitaka i gubitaka nastalih zbog raspolaganja vrijednosnim papirima koji se drže za potrebe monetarne politike, za razdoblje od raspolaganja do završetka sljedećeg tromjesečja.

               (3)

               S obzirom na činjenicu da se kamate koje dospijevaju na operacije monetarne politike s dospijećem od jedne godine ili duže objedinjuju prije njihove naplate na kraju operacije, potrebno je prilagoditi izračun osnovice obveza i imovine za posebnu namjenu u skladu s prilozima I. i II. Odluci ESB/2010/23.

               (4)

               Odluku ESB/2010/23 trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   Izmjena
   Prilozi I. i II. Odluci ESB/2010/23 zamjenjuju se tekstom iz priloga I. i II. ovoj Odluci.
   Članak 2.
   Stupanje na snagu
   Ova Odluka stupa na snagu 31. prosinca 2014.

      Sastavljeno u Frankfurtu na Majni 15. prosinca 2014.

            Predsjednik ESB-a

         Mario DRAGHI

      (1)  Odluka ESB/2010/23 od 25. studenoga 2010. o raspodjeli monetarnog prihoda nacionalnih središnjih banaka država članica čija je valuta euro (SL L 35, 9.2.2011., str. 17.).

      (2)  Odluka ESB/2014/40 od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.).

      (3)  Odluka (EU) 2015/5 Europske središenj banke od 19. studenoga 2014. o provedbi programa kupnje vrijednosnih papira osiguranih imovinom (ESB/2014/45) (SL L 1, 6.1.2015., str. 4.).

      PRILOG I.

            „PRILOG I.

               SASTAV OSNOVICE OBVEZA

                        A.

                        Osnovica obveza uključuje, isključujući sve druge stavke:

                                    1.

                                    Novčanice u optjecaju
                                    Za potrebe ovog Priloga, tijekom godine prelaska na gotovinu eura za svaki NSB koji se pridružuje Eurosustavu ‚novčanice u optjecaju’:

                                                (a)

                                                uključuju novčanice koje je izdao NSB i koje su nominirane u njegovoj jedinici nacionalne valute; i

                                                (b)

                                                moraju se umanjiti za vrijednost kredita na koje se ne obračunava naknada koji se odnose na euronovčanice iz predopskrbe, a koji još nisu knjiženi na teret (dio stavke imovine 6. UB-a).

                                          Nakon odgovarajuće godine prelaska na gotovinu eura za svaki NSB ‚novčanice u optjecaju’ znači novčanice nominirane u eurima, isključujući sve ostale novčanice.
                                    Ako je datum prelaska na gotovinu eura dan kada je sustav TARGET2 zatvoren, obveza NSB-a koja proizlazi iz euronovčanica iz predopskrbe u skladu sa Smjernicom ESB/2006/9 i koje su ušle u optjecaj prije datuma prelaska na gotovinu eura ulazi u osnovicu obveza (kao dio korespondentnih računa u stavci obveze 10.4. UB-a) sve dok obveza ne postane dio obveza unutar Eurosustava koje proizlaze iz transakcija preko sustava TARGET2.

                                    2.

                                    Obveze nominirane u eurima prema kreditnim institucijama u europodručju povezane s operacijama monetarne politike, uključujući sljedeće:

                                                (a)

                                                tekuće račune, uključujući obveznu pričuvu u skladu s člankom 19. stavkom 1. Statuta ESSB-a (stavka obveze 2.1. UB-a);

                                                (b)

                                                iznose depozita u okviru stalno raspoložive mogućnosti deponiranja Eurosustava (stavka obveze 2.2. UB-a);

                                                (c)

                                                oročene depozite (stavka obveze 2.3. UB-a);

                                                (d)

                                                obveze koje proizlaze iz obratnih operacija fine prilagodbe (stavka obveze 2.4. UB-a);

                                                (e)

                                                depozite povezane s pozivom na uplatu nadoknade (stavka obveze 2.5. UB-a).

                                    3.

                                    Depozitne obveze prema drugim ugovornim stranama Eurosustava koje ne ispunjavaju svoje obveze koje su preraspoređene iz stavke obveze 2.1. UB-a.

                                    4.

                                    Obveze nacionalnih središnjih banaka unutar Eurosustava koje proizlaze iz izdavanja dužničkih certifikata ESB-a u skladu s poglavljem 3.3. Priloga I. Smjernici ESB/2011/14 (1) (stavka obveze 10.2. UB-a).

                                    5.

                                    Neto obveze unutar Eurosustava na temelju euronovčanica u optjecaju, uključujući one koje proizlaze iz primjene članka 4. ove Odluke (dio stavke obveze 10.3. UB-a).

                                    6.

                                    Neto obveze unutar Eurosustava koje proizlaze iz transakcija preko sustava TARGET2 na koje se obračunava naknada po referentnoj stopi (dio stavke obveze 10.4. UB-a).

                                    7.

                                    Obračunate kamate, koje evidentira svaki NSB na kraju tromjesečja, na obveze koje proizlaze iz provođenja operacija monetarne politike s dospijećem od jedne godine ili duže (dio stavke imovine 12.2. UB-a).

                        B.

                        Iznos osnovice obveza svakog NSB-a izračunava se u skladu s usklađenim računovodstvenim načelima i pravilima utvrđenima u Smjernici ESB/2010/20.

         (1)  Smjernica ESB/2011/14 od 20. rujna 2011. o instrumentima i postupcima monetarne politike Eurosustava (SL L 331, 14.12.2011., str. 1.).”

      PRILOG II.

            „PRILOG II.

               IMOVINA ZA POSEBNU NAMJENU

                        A.

                        Imovina za posebnu namjenu uključuje, isključujući sve druge stavke:

                                    1.

                                    Kredite nominirane u eurima kreditnim institucijama u europodručju povezane s operacijama monetarne politike (stavka imovine 5. UB-a).

                                    2.

                                    Vrijednosne papire koji se drže za potrebe monetarne politike (dio stavke imovine 7.1. UB-a).

                                    3.

                                    Potraživanja unutar Eurosustava koja odgovaraju prijenosu deviznih pričuva, osim zlata, ESB-u u skladu s člankom 30. Statuta ESSB-a (dio stavke imovine 9.2. UB-a).

                                    4.

                                    Neto potraživanja unutar Eurosustava na temelju euronovčanica u optjecaju, uključujući ona koja proizlaze iz primjene članka 4. ove Odluke (dio stavke imovine 9.4. UB-a).

                                    5.

                                    Neto potraživanja unutar Eurosustava koja proizlaze iz transakcija preko sustava TARGET2 na koje se obračunava naknada po referentnoj stopi (dio stavke imovine 9.5. UB-a).

                                    6.

                                    Zlato, uključujući potraživanja povezana sa zlatom koje je preneseno ESB-u, u iznosu koji dopušta svakom NSB-u da namijeni dio svojeg zlata koji odgovara primjeni njegova udjela u ključu upisanog kapitala na ukupan iznos zlata koji su namijenile sve nacionalne središnje banke (stavka imovine 1. i dio stavke imovine 9.2. UB-a).
                                    Za potrebe ove Odluke vrijednost zlata procjenjuje se na temelju cijene zlata u eurima po finoj unci na dan 31. prosinca 2002.

                                    7.

                                    Potraživanja na temelju euronovčanica iz predopskrbe u skladu sa Smjernicom ESB/2006/9 i koje su ušle u optjecaj prije datuma prelaska na gotovinu eura (dio stavke imovine 4.1. UB-a do datuma prelaska na gotovinu eura, a nakon toga dio korespondentnih računa u stavci imovine 9.5. UB-a), ali samo dok navedena potraživanja ne postanu dio potraživanja unutar Eurosustava koja proizlaze iz transakcija preko sustava TARGET2.

                                    8.

                                    Nepodmirena potraživanja koja proizlaze iz nastanka statusa neispunjavanja obveza drugih ugovornih strana Eurosustava u kontekstu kreditnih operacija Eurosustava i/ili financijska imovina ili potraživanja (od trećih osoba) prisvojena i/ili stečena u kontekstu realizacije instrumenata osiguranja koje su ponudile druge ugovorne strane Eurosustava koje nisu ispunile svoje obveze u kontekstu kreditnih operacija Eurosustava koje su preraspoređene iz stavke imovine 5. UB-a (dio stavke imovine 11.6. UB-a).

                                    9.

                                    Obračunate kamate, koje evidentira svaki NSB na kraju tromjesečja, na imovinu koja proizlazi iz provođenja operacija monetarne politike s dospijećem od jedne godine ili duže (dio stavke imovine 11.5. UB-a).

                        B.

                        Vrijednost imovine za posebnu namjenu svakog NSB-a izračunava se u skladu s usklađenim računovodstvenim načelima i pravilima utvrđenima u Smjernici ESB/2010/20.”


title: 2014/364/EU: Odluka Vijeća od 12. lipnja 2014. o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda

text:
               18.6.2014

               HR

               Službeni list Europske unije

               L 178/11

         ODLUKA VIJEĆA
   od 12. lipnja 2014.
   o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda

      (2014/364/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 196., u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom području (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, njegov Protokol 31.

               (3)

               Protokol 31. uz Sporazum o EGP-u sadrži odredbe i rješenja o suradnji u posebnim područjima izvan četiriju sloboda.

               (4)

               Primjereno je proširiti suradnju ugovornih stranaka Sporazuma o EGP-u kako bi se uključila Odluka br. 1313/2013/EU Europskog parlamenta i Vijeća (3).

               (5)

               Protokol 31. uz Sporazum o EGP-u trebalo bi stoga na odgovarajući način izmijeniti kako bi se omogućila provedba te proširene suradnje od 1. siječnja 2014.

               (6)

               Stajalište Unije u Zajedničkom odboru EGP-a trebalo bi se temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje treba donijeti, u ime Europske unije, u Zajedničkom odboru EGP-a o predloženoj izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 12. lipnja 2014.

            Za Vijeće

            Predsjednik

         Y. MANIATIS

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (SL L 347, 20.12.2013., str. 924.).

      NACRT
      ODLUKE ZAJEDNIČKOG ODBORA EGP-a br. …/2014
      od
      o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:

                  (1)

                  Primjereno je proširiti suradnju ugovornih stranaka Sporazuma o EGP-u kako bi se uključila Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (1),

                  (2)

                  Protokol 31 uz Sporazum o EGP-u trebao bi se stoga izmijeniti kako bi se omogućila provedba te proširene suradnje od 1. siječnja 2014.

            DONIO JE OVU ODLUKU:
      Članak 1.
      U članku 10. stavku 8. Protokola 31 uz Sporazum o EGP-u dodaje se sljedeći podstavak:

                  „(d)

                  Akti Zajednice koji stupaju na snagu od 1. siječnja 2014.:

                              —

                              32013 D 1313: Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (SL L 347, 20.12.2013., str. 924.).
                              Lihtenštajn se izuzima iz sudjelovanja u ovom programu i financijskog doprinosa ovom programu.”

            Članak 2.
      Ova Odluka stupa na snagu prvog dana nakon posljednje obavijesti iz članka 103. stavka 1. Sporazuma o EGP-u (2).
      Primjenjuje se od 1. siječnja 2014.
      Članak 3.
      Ova se Odluka objavljuje u odjeljku o EGP-u i u Dodatku o EGP-u u Službenom listu Europske unije.

         Sastavljeno u Bruxellesu 12. lipnja 2014.

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  SL L 347, 20.12.2013., str. 924.

         (2)  [Ustavni zahtjevi nisu navedeni.] [Ustavni zahtjevi su navedeni.]